Ehdotus: neuvoston asetus asetuksen (ETY) N:o 2658/87 muuttamisesta yhteisen tullitariffin tullien yksipuoliseksi suspendoinniksi tiettyjen teollisuustuotteiden osalta /* KOM/2001/0604 lopull. */





Ehdotus: NEUVOSTON ASETUS asetuksen (ETY) N:o 2658/87 muuttamisesta yhteisen tullitariffin tullien yksipuoliseksi suspendoinniksi tiettyjen teollisuustuotteiden osalta (komission esittämä) PERUSTELUT 1. Lääketieteelliseen tai eläinlääketieteelliseen käyttöön tarkoitetut geelivalmisteet, joita käytetään kehon osien voiteluaineena kirurgisissa toimenpiteissä tai lääkärintarkastuksissa tai kontaktiaineena kehon ja lääketieteellisen instrumentin välillä, luokitellaan nykyisin harmonoidun järjestelmän koodiin 3824 ja niihin sovelletaan 6,5 prosentin tullia. Tällaiset tuotteet on tarkoitus luokitella 1. tammikuuta 2002 alkaen CN-nimikkeistön 30 ryhmään, kun CN-nimikkeistö on muutettu HS 2002 -luokitukseksi (seurauksena tulliyhteistyöneuvoston 25. kesäkuuta 1999 antamien suositusten perusteella hyväksytyistä nimikkeistön muutoksista, jotka on lisätty liitteeksi harmonoidusta tavarankuvaus- ja koodausjärjestelmästä tehtyyn kansainväliseen yleissopimukseen). Farmaseuttisia tuotteita koskevien Uruguayn kierroksen neuvottelujen tuloksena 30 ryhmän tuotteet on vapautettu tulleista. Farmaseuttisten tuotteiden kauppaa koskevan sopimuksen sopimuspuolet ovat sopineet myöntävänsä kyseisille geelivalmisteille tullittoman kohtelun, ja on yhteisön edun mukaista laajentaa yksipuolisesti tullittomuus koskemaan kyseisiä tuotteita. 2. CN-koodiin 7801 99 10 kuuluvaan puhdistettavaksi tarkoitettuun muokkaamattomaan lyijyyn, joka sisältää vähintään 0,02 painoprosenttia hopeaa (raakalyijy), sovelletaan tullittomuutta, jos käyttötarkoitusta koskevat vaatimukset täyttyvät. "Raakalyijy", joka sisältää painon perusteella pääasiallisena muuna aineena antimonia, luokitellaan CN-koodiin 7801 91 00, ja siihen sovelletaan 2,5 prosentin tullia. On yhteisön kaupallisen edun mukaista myöntää molemmille "raakalyijylajeille" sama tariffikohtelu eli myöntää yksipuolinen tullisuspensio myös CN-koodiin 7801 91 00 kuuluville tuotteille. 3. CN-koodiin 9023 00 80 luokiteltaviin ilma-alusten huoltosimulaattoreihin sovelletaan nykyisin 1,4 prosentin tullia. Siviili-ilma-aluksien kauppaa koskevan sopimuksen sopimuspuolet ovat sopineet myöntävänsä yksipuolisesti tullittoman kohtelun kyseisille ilma-alusten huoltosimulaattoreille, mutta ei niiden osille. 4. Edellä esitetyn perusteella ehdotetaan, että muutetaan vastaavasti neuvoston asetus (ETY) N:o 2658/87. Ehdotus: NEUVOSTON ASETUS asetuksen (ETY) N:o 2658/87 muuttamisesta yhteisen tullitariffin tullien yksipuoliseksi suspendoinniksi tiettyjen teollisuustuotteiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetulla neuvoston asetuksella (ETY) N:o 2658/87 [1] on otettu käyttöön tavaranimikkeistö, "yhdistetty nimikkeistö". [1] EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o .../2001 (EYVL L ..., ../../2001, s. ...). (2) Lääketieteelliseen tai eläinlääketieteelliseen käyttöön tarkoitetut geelivalmisteet, joita käytetään kehon osien voiteluaineena kirurgisissa toimenpiteissä tai lääkärintarkastuksissa tai kontaktiaineena kehon ja lääketieteellisen instrumentin välillä, luokitellaan 31 päivään joulukuuta 2001 asti harmonoidun järjestelmän koodiin 3824, ja tällöin niihin sovelletaan 6,5 prosentin tullia. Tällaiset tuotteet on tarkoitus luokitella CN-nimikkeistön 30 ryhmään 1 päivästä tammikuuta 2002 eli sen jälkeen, kun tulliyhteistyöneuvoston 25 päivänä kesäkuuta 1999 antamien suositusten perusteella hyväksytyt ja harmonoidusta tavarankuvaus- ja koodausjärjestelmästä tehtyyn kansainväliseen yleissopimukseen liitteeksi lisätyt nimikkeistön muutokset ovat tulleet voimaan. Farmaseuttisia tuotteita koskevien Uruguayn kierroksen neuvottelujen tuloksena 30 ryhmän tuotteet on vapautettu tulleista. Farmaseuttisten tuotteiden kauppaa koskevan sopimuksen sopimuspuolet ovat sopineet myöntävänsä kyseisille geelivalmisteille tullittoman kohtelun, ja on yhteisön edun mukaista laajentaa yksipuolisesti tullittomuus koskemaan kyseisiä tuotteita. (3) CN-koodiin 7801 99 10 kuuluvaan puhdistettavaksi tarkoitettuun muokkaamattomaan lyijyyn, joka sisältää vähintään 0,02 painoprosenttia hopeaa (raakalyijy), sovelletaan tullittomuutta, jos tietyt tietyistä yhteisön tullikoodeksista annetun neuvoston asetuksen (ETY) N:o 2913/92 [2] soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 esitetyt vaatimukset täyttyvät. Tullikoodeksikomitea on päättänyt, että "raakalyijy", joka sisältää painon perusteella pääasiallisena muuna aineena antimonia, luokitellaan CN-koodiin 7801 91 00, ja näin ollen siihen sovelletaan 2,5 prosentin tullia. On yhteisön kaupallisen edun mukaista, että samoissa olosuhteissa molemmille "raakalyijylajeille" myönnetään CN-koodiin 7801 99 10 kuuluville tuotteille tarkoitettu tariffikohtelu. [2] EYVL L 253, 11.10.1993 s. 1. Asetus sellaisena kuin se on viimeksi muutettuna asetuksella (EY) N:o 993/2001 ( EYVL L 141 , 28.5.2001, s. 1). (4) Siviili-ilma-aluksien kauppaa koskevan sopimuksen sopimuspuolet ovat sopineet myöntävänsä yksipuolisesti tullittoman kohtelun CN-koodiin 9023 00 80 luokiteltaville ilma-alusten huoltosimulaattoreille. (5) Tämän asetuksen mukaisiin toimenpiteisiin on liitettävä tarvittaessa käyttöä koskevia määräyksiä, ja tämän vuoksi tulisi asetusta (ETY) N:o 2658/87 vastaavasti muuttaa, ON ANTANUT TÄMÄN ASETUKSEN: 1 artikla Asetuksen (ETY) N:o 2658/87 liitteen I toisen osan tullitaulukko muutetaan seuraavasti: (1) Lisätään komission asetuksella (EY) N:o .../2001 [3] muutetun version toisen osan tullitaulukon 30 ryhmään kuuluvan CN-koodin 3006 70 00 kohdalle kolmanteen sarakkeeseen seuraava alaviite: [3] EYVL L ..., ../10/2001, s. 1. "Tulli suspendoidaan yksipuolisesti toistaiseksi." (2) Lisätään 78 ryhmään kuuluvan CN-koodin 7801 91 00 kohdalle kolmanteen sarakkeeseen seuraava alaviite: "Tulli suspendoidaan yksipuolisesti toistaiseksi "lyijyltä, joka sisältää vähintään 0,02 painoprosenttia hopeaa (raakalyijy)" (TARIC-koodi 7801 91 00 10). Tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä [katso komission asetuksen (ETY) N:o 2454/93 291 ja 300 artikla, (EYVL L 253, 11.10.1993, s. 71) myöhemmin tehtyine muutoksineen]." (3) Lisätään 90 ryhmään kuuluvan CN-koodin 9023 00 80 kohdalle kolmanteen sarakkeeseen seuraava alaviite: "Tulli suspendoidaan yksipuolisesti toistaiseksi "siviilikäyttöön tarkoitetuilta ilma-alusten huoltosimulaattoreilta" (TARIC-koodi 9023 00 80 10). Tähän alanimikkeeseen luokiteltaessa on noudatettava asiaa koskevissa yhteisön säännöksissä määrättyjä edellytyksiä [katso komission asetuksen (ETY) N:o 2454/93 291 ja 300 artikla, (EYVL L 253, 11.10.1993, s. 71) myöhemmin tehtyine muutoksineen]". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 1 kohtaa sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja RAHOITUSSELVITYS 1. TOIMENPITEEN NIMI Ehdotus neuvoston asetukseksi asetuksen (ETY) N:o 2658/87 muuttamisesta yhteisen tullitariffin tullien yksipuoliseksi suspendoinniksi tiettyjen teollisuustuotteiden osalta. 2. BUDJETTIKOHTA 12 luvun 120 momentti 3. OIKEUSPERUSTA Perustamissopimuksen 26 artikla 4. TOIMENPITEEN KUVAUS Eräiden yhdistetyn nimikkeistön 39, 78 ja 90 ryhmään kuuluvien tuotteiden yksipuolinen vapauttaminen tullista 5. RAHOITUSVAIKUTUKSET Raakalyijy Omien varojen menetystä on vaikea laskea, sillä HS-järjestelmässä, johon tämän uuden alanimikkeen on kuuluttava, (puhdistettavaksi tarkoitetun) tuotteen käyttöä ei ole määritelty. Menetystä voidaan kuitenkin arvioida seuraavasti: vuosien 1999 ja 2000 kaupan perusteella "raakalyijyn" osuus on keskimäärin 92 prosenttia muutakuin antimonia sisältävän (puhdistamattoman) lyijyn kaupasta. Voidaan arvioida, että tuonnin osuus on sama myös silloin, kun suurin osa "raakalyijyn" painosta on antimonia. Kahden analysoidun vuoden perusteella HS-koodiin 7801 91 00, jonka osalta suunnitellaan suspensiota, kuuluva kokonaistuonti on keskimäärin noin 11 300 000 euroa. Omien varojen menetyksen (kaikkia koskeva tulli: 2,5 %) voidaan näin ollen arvioida olevan vähemmän kuin 300 000 euroa vuodessa. Siviilikäyttöön tarkoitetut ilma-alusten huoltosimulaattorit Omien varojen menetystä on erityisen vaikeaa laskea, sillä näitä tuotteita varten ei ole tilastoja. Jäsenvaltioiden saamien tietojen mukaan Euroopan yhteisö tuo noin viisi tämän tyyppistä laitetta vuosittain, kokonaisarvoltaan enintään noin 5 000 000 euroa. Tällä tavoin Euroopan yhteisö menettää talousarviostaan omia varoja enintään noin 70 000 euroa (vuonna 2000 : kaikkia koskeva tulli 1,4 prosenttia). Lääketieteelliseen tai eläinlääketieteelliseen käyttöön tarkoitetut geelivalmisteet, joita käytetään kehon osien voiteluaineena kirurgisissa toimenpiteissä tai lääkärintarkastuksissa tai kontaktiaineena kehon ja lääketieteellisen instrumentin välillä. Tätä tuotetta ei ole yksilöity ulkomaankaupan tilastoissa. Omien varojen menetystä on siis melkein mahdotonta laskea, ottaen huomioon tuotteen erikoislaatu. Näyttää kuitenkin siltä, että sitä on tuotu 28 000 000 euron arvosta (vuonna 2000) HS-nimikkeeseen 3824 kuuluvia tiettyjä "farmaseuttiseen ja kirurgiseen käyttöön tarkoitettuja tuotteita ja valmisteita" varten. Nämä geelivalmisteet edustavat ainoastaan murto-osaa kyseessä olevasta tuonnista, arviolta enintään viisi prosenttia kyseessä olevasta määrästä eli 1 400 000 euroa. Valmisteiden tuontiin sovelletaan 6,5 prosentin tullia mahdollisia tullietuuksia huomioon ottamatta. Tästä seuraava tulojen menetys voidaan arvioida enintään 100 000 euron suuruiseksi vuodessa. Yhteensä Tämän asetusluonnoksen osalta omien varojen menetys on arvioitava noin 500 000 euroksi vuodessa. On huomattava, ettei tähän laskelmaan ole huomioitu esimerkiksi tullietuuksien vuoksi alennettuja tulleja. Jäsenvaltioiden on rahoitettava perinteisistä omista varoista puuttuvia määriä lisäämällä BKTL-varojen osuutta. 6. PETOSTEN TORJUNTATOIMET - Sovelletaan yhteisön tullikoodeksin säännösten, erityisesti sen 21 artiklan, mukaisia toimenpiteitä. - Eräiden tähän neuvoston asetukseen kuuluvien tuotteiden käyttötarkoitusta koskevat tarkastukset suoritetaan yhteisön tullikoodeksin soveltamista koskevista säännöksistä annetun komission asetuksen (ETY) N:o 2454/93 291 - 300 artiklan mukaisesti.